Tehnologiile+TIC+folosite+în+expediţiile+polare

Tehnologiile TIC folosite în expediţiile polare - Grupa 1

Expediţia Terra Nova, denumită oficial Expediţia Britanică Antarctică 1910, condusă de Robert Falcon Scott a atins polul sud pe 17 ianuarie 1912, însă a constatat că acesta a fost atins de exploratorii norvegieni conduşi de Roald Amundsen cu 33 de zile înainte. Toţi membrii echipei au murit pe drumul de întoarcere. Eşecul lor s-a datorat faptului că nu au avut la dispoziţie cea mai bună tehnologie, echipamentele folosite nu au fost testat anterior desfăşurării expediţiei. Ceea ce au găsit echipele de căutare sunt fotografiile făcute de membrii echipajului şi jurnalele acestora. Prima expediţie polară nu a beneficiat de avantajele folosirii tehnologiei informaţiei şi comunicării deoarece primele calculatoare au fost folosite începînd cu anul 1950, iar primele telefoane fără fir au fost utilizate începînd cu anul 1966. Comunicaţiile prin satelit au fost folosite după producerea primului satelit artificial – Sputnik 1, prevăzut cu radio-emiţător în 1957 de către sovietici. În prezent se folosesc mijloace moderne precum elicopterul, maşini de teren, snowmobile, telefoane mobile prin satelit, stații radio VHF, sisteme GPS, computere folosind surse de energie neconvenţională. Întrucât în cadrul expediţiilor polare se urmăreşte efectuarea anumitor studii, analizarea zonelor geografice, tehnologiile IT sunt nelipsite deoarece permit procesarea datelor, economisesc timp şi efort. Pentru a comunica rezultatele obţinute se foloseşte conexiunea la internet, care se realizează folosind sateliţii pentru comunicaţii. Accesul internet prin intermediul sateliţilor geostaţionari necesită o staţie VSAT. Avantajul acestui tip de internet este că funcţionează oriunde în aria de acoperire a satelitului şi în zone izolate. Folosind aceste tehnologii se asigură şi recepţia în timp real a datelor şi imaginilor transmise de diverşi sateliți. Chiar dacă în condiţii normale aceste tehnologii ne permit: - să stocăm o cantitate mare de informaţii în volume mici; - să procesăm şi prelucrăm informaţii din diverse domenii; - să transmitem aproape instantaneu informaţii; - să primim răspunsuri tot la fel de repede ca şi cele trimise, nu pot fi folosite deocamdată la întreaga lor capacitate în condiţii extreme (la temperaturi foarte reduse). Staţiile radio VHF sunt nişte echipamente absolut necesare pentru comunicarea între membrii echipei din expediţie şi baza de explorare. Sistemele GPS sunt componente de nelipsit din dotarea echipelor ce aleg sa pornească într-o expediţie polară, datorită posibilităţii de localizare şi navigare eficientă. Toate aceste echipamente moderne ce sunt utile unei expediţii polare necesită şi o sursă de energie electrică. Aceasta este produsă de panourile fotovoltaice, care folosesc energia solară. Toate aceste echipamente sunt folosite cu succes în expediţiile polare, uşurând traiul membrilor echipei ce pornesc în această aventură. După 100 de ani de la prima expediţie polară românii Coco Galescu şi Romeo Dunca, alături de temerari din Norvegia, Africa de Sud şi Elvetia au ajuns la Polul Sud la data de 14 decembrie 2011. La Polul Sud este instalată o cameră web care transmite din păcate doar cîteva imagini la un anumit interval orar. Folosind această cameră, a putut fi surprins momentul când echipa a atins cel mai sudic punct geografic al Pământului. Adresa de web: http://www.webcamgalore.com/EN/webcam/Antarctica/Amundsen-Scott-South-Pole-Station/342.html Această expediţie a fost atent urmărită prin intermediul TIC iar presa a transmis în permanenţă informaţii legate de evoluţia expediţiei şi starea celor implicaţi. În acest scop echipa a utilizat serviciul de telefonie cu acoperire globală numit Iridium, bazat pe o reţea de 66 de sateliţi plasaţi pe o orbită joasă asigurat printr-o cartelă SIM care permite opţiuni individualizate pentru accesarea serviciului. Chiar dacă tehnologiile TIC s-au dezvoltat foarte mult faţă de acum 100 de ani, folosirea lor este încă limitată de condiţiile de mediu, reuşita expediţiilor polare este încă datorată membrilor echipei care îndrăznesc să evadeze din comoditate şi să meargă în cele mai neaccesibile zone existente pe glob. Ritmul accelerat al evoluţiei tehnologiei prevesteşte o mai mare prezenţă a tehnologiei informaţiei computerizate în expediţiile polare. Telefon prin satelit GPS, PDACAMERE FOTO, CAMERE VIDEO, STA’IE PRIN RADIO

Bibliografie http://www.polar-institute.ro/polar/content/view/12/26/lang,en/ http://ro.wikipedia.org/wiki/Polul_Nord http://satelit.bitnet.info/ http://en.wikipedia.org/wiki/Polar_exploration http://www.tvr.ro/articol.php?id=115570 http://www.adevarul.ro/locale/timisoara/adevarul_timisoara-Coco_Galescu-Cornel_Galescu_la_Polul_Sud-Roald_Amundsen_0_632337023.html